Partido Patriotico Arubano

Partido Patriotico Arubano, oficialmente Partido Patriotico di Aruba y comunmente conoci como PPA, ta un partido politico Arubiano. El a wordo funda dia 23 di october 1949 despues di a separa di partido AVP. E ta e di dos partido politico activo mas bieu na Aruba. E partido no tabata representa den Parlamento di Aruba entre 2005 i 2024, pero a gana un asiento atrobe den eleccion di december 2024.

 Origen y desaroyo 
E partido a wordo funda dia 23 di october 1949 despues di a separa di AVP. Su fundador tabata Juancho Irausquin, director di banco y ex-politico di AVP. Aña 1949 tabata un aña turbulento pa politica di Aruba; e division di asientonan primintí inicialmente den e Parlamento di Antias Hulandes di 8-8 a wordo torpedea pa e asina yama "areglo interino". Esaki a conduci na un division den AVP; lider di partido Jan Hendrik (Shon Henny) Eman no a opone esaki, pero Irausquin a hañ’é un motibo pa bandona e partido y lanta su mes partido. E declaracion di principio di PPA ta incorpora completamente e programa di eleccion original di AVP di 1949. PPA tabata e prome partido social-democratico y tambe tabata na fabor di autonomia di Aruba a base di e rapport di Poelje. Su incorporacion formal a tuma luga dia 8 di augustus 1950; Na 2004, e entidad huridico aki a wordo reemplasa pa Partido Patriotico di Aruba (tambe abrevia PPA). left|thumb|225px|Afiliado di partido PPA dilanti stemlokaal na Lago Heights, districto di San Nicolas (1962)

Entre 1955 y 1975 PPA tabata e partido mas grandi na Aruba. E ta miho conoci como esun cu ta haña hopi voto for di San Nicolas y e area rond di dje. Na aña 1968 a lanta un ala pa hubentud bou di e nomber “Hubentud Patriotico Arubano” (HPA). HPA tabata publica e revista mensual “Vanguardia”. Tambe tabatin un ala di hende muhe cu a organisa encuentronan di hende muhe bou di liderazgo di Yvonne Tromp-Frans den añanan 1970. Na 1963, PPA a produci e prome miembro femenino di konseho insular, Maria Irausquin-Wajcberg, kende a wordo eligi cu votonan preferencial.[7] Mas despues na 1969, e partido a provee e unico Prome Minister Arubiano di Antias Hulandes den persona di Ernesto Petronia. Tambe e tabata e úniko partido Arubiano cu a nombra un hende muhe como minister di Antia Hulandes: Faustina Frank (1976-1979) y Margo Croes (1982-1984).thumb|225px|Politiconan prominente na 1964 (robes pa dr.): Ernesto Petronia, Jossy Tromp y Oscar Henriquez 

Algun otro politico prominente den e partido tabata: Lope Beaujon, Freddy Beaujon, Oscar Henriquez, Wem Lampe, Jossy Tromp, Hubert Dennert, Osbaldo Croes, Leo Chance, Dominico Tromp, Coby Alders, Virgilio Kock, Max Croes, John Merryweather, Euladio Nicolaas, Eddy Werleman y Benny Nisbet.

 Participacion electoral 
Esaki ta un tabel di e resultadonan electoral di PPA desde 1950 te presente. Banda di e cantidad di voto y asiento e ta duna su posicion riba e tabla di cantidad di voto ricibi di e electorado Arubano y si of no e partido a participa na e formacion di un gobierno.
Parlamento di Antias HulandesConseho Insular di ArubaParlamento di Aruba Aña  Voto  Asiento (8)E cantidad di asientonan otorga pa e districto electoral di Aruba. Pos. Gobierno Aña   Voto  Asiento (21)E cantidad total di asiento den parlamento. Pos. Gobierno  Aña  Voto  Asiento (21)  Pos. Gobierno1950    3.063  2 2°  Oposicion1951    4.445   8 2°Oposicion1985  4.499  2  3° Coalicion1954  8.412  5  1°  Coalicion1955    9.627  15  1°  Mayoria absoluto1989 1.772  1  5° Coalicion 1958  9.912  5 1°  Coalicion 1959   9.893 121°  Coalicion1993 2.094  1  5° Coalicion196210.613 5 1°  Coalicion1963 11.66213 1° Mayoria absoluto1994 1.751  0  4°  -1966  9.384 4  Coalicion1967 10.96210 1° Oposicion1997 2.052  0  4°  -196911.077 4  Coalicion1971 12.044111° Coalicion 20014.5982  3°  Oposicion197311.1653 Coalicion1975 10.741  7 2°  Oposicion 20051.092 0  7°  -1977  9.1693  Coalicion1979   4.867   3 3° Oposicion2009   611 0  6°  - 1979  4.0481 Oposicion 1983    5.354  3 3°  Oposicion 2013   506 0  6°  -1982  4.9351  Coalicion          2017Lista combina cu UPP    656 0  6°  -                               20211.809 0   7°  -                              20243.538  1  4°   Bron: Partijen en verkiezingen op www.historiadiaruba.aw

 Organisacion 
Lista di lider di partido
 1949-1962 Juancho Irausquin
 1963-1966 Wem Lampe 
 1967-1969 Jossy Tromp
 1971 Hubert Dennert 
 1973 Osbaldo Croes 
 1975-1977 Dominico Tromp 
 1979 Virgilio Kock (pa eleccion pa conseho insular)
 1979 Max Croes (pa eleccion di parlamento di Antias Hulandes)
 1982-2013 Benny Nisbet
 2017 Booshi Wever (encabesando lista di combinacion cu UPP)
 2021-2023 Lisette Malmberg
 2024-presente Otmar Oduber

Category:Polítika na Aruba